03/01/2012 | Administración LocalMunicipal
Abegondo
Taxa polo servizo de comedor na escola infantil municipal

Ao non presentarse reclamacións durante o prazo de exposición ao público (28 de outubro de 2011 publicouse no Boletín oficial da Provincia BOP n.º 206 e no taboleiro municipal de anuncios por un prazo de trinta días), queda automaticamente elevado a definitivo o acordo plenario inicial aprobatorio da Ordenanza municipal reguladora da taxa polo servizo de comedor na escola infantil, cuxo texto íntegro se fai público, para o seu xeral coñecemento e en cumprimento do disposto no artigo 70.2 da Lei 7/1985, do 2 de abril, reguladora das bases do réxime local. ORDENANZA FISCAL REGULADORA DA TAXA POLO SERVIZO DE COMEDOR NA ESCOLA INFANTIL MUNICIPAL Artigo 1.–Concepto. En uso das facultades concedidas polos artigos 133.2 e 142 da Constitución e polo artigo 106 da Lei 7/1985, reguladora das bases do réxime local, e de conformidade co disposto no artigo 57 en relación co artigo 20 do texto refundido da Lei reguladora das facendas locais, aprobado polo R. D. L.2/2004, do 5 de marzo, o Concello de Abegondo establece a taxa polo servizo de comedor na escola infantil, que se rexerá pola presente ordenanza fiscal. Artigo 2.–Feito impoñíbel. Constitúe o feito impoñíbel desta taxa a prestación do servizo de comedor na escola infantil muicipal. Artigo 3.–Suxeito pasivo. Son suxeitos pasivos desta taxa, en concepto de contribuíntes, as persoas físicas ou xurídicas, así como as entidades a que se refire o artigo 35.4 da Lei 58/2003, do 17 de decembro, xeral tributaria, que soliciten ou resulten beneficiados ou afectados pola actividade administrativa ou servizo que constitúe o feito impoñíbel desta taxa. Artigo 4.–Beneficios fiscais. En aplicación das previsións contidas no artigo 24.4 do TRLRFL, para o establecemento da cota tributaria, a tarifa ten en conta criterios de capacidade económica dos suxeitos obrigados a satisfacela. Artigo 5.–Devengo. A taxa devéngase cando se inicie a prestación do servizo ou da actividade, con periodicidade mensual e en función do número de días efectivo de servizo, de acordo co estipulado no artigo 7. Non obstante o anterior, no caso da alta do comedor devéngase a taxa cando se presente a solicitude desta. Artigo 6.–Cota. A cota resultará da aplicacion da seguinte tarifa: • A cota a pagar será a resultante de multiplicar os días lectivos do mes correspondente polo custo/día. • A cota mensual non é fraccionable e aboarase íntegra coas seguintes excepcións: • Alta no servizo: a cota será a resultante de multiplicar os días lectivos do mes dende a alta polo custo/día. • Baixa no servizo: a baixa no servizo implica a imposibilidade de acceso ao mesmo ata o inicio do mes seguinte. O usuario está obrigado a comunicar a baixa no servizo. A cota do mes será a resultante de multiplicar os días lectivos do mes anterior ao día no que se produza a baixa polo custo/día. No caso de que entre a comunicacion da baixa e a data efectiva da mesma medien menos de 24 horas terase en conta un día máis para o cálculo da cota. • Ausencias puntuais: as ausencias puntuais superiores a unha semana xustificadas con motivos debidamente acreditados estarán exentas do pagamento por ese período. Artígo 7.–Liquidación e xestión. • A liquidación das tarifas estará a cargo dos servizos sociais. • O pagamento da alta anual realizarase polo procedemento de declaración-liquidación. • A cota mensual é obrigatoria desde o día primeiro de cada mes, ou aquel en que teña lugar a reincorporación ou alta, debendo satisfacerse no domicilio bancario sinalado polo interesado, na correspondente declaración-liquidación de alta, á presentación dos recibos. Contra o presente acordo interporase recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia con sede na Coruña no prazo de dous meses, a contar desde o día seguinte á publicación do presente anuncio, de conformidade co artigo 46 da Lei 29/1998, do 13 de xullo, da xurisdición contencioso-administrativa. En Abegondo, a 05 de decembro de 2011. A alcaldesa accidental Laura C. Calvo Quintela